Universitatea ”Ștefan cel Mare” din Suceava

Evaluarea rezultatelor învățării

Proiect
„Corelarea modalităților de evaluare a rezultatelor învățării, în vederea integrării absolvenților pe piața muncii prin intermediul activităților de consiliere și orientare profesională”, cod CNFIS-FDI-2026-F-0497.

Scopul instruirii
Identificarea competențelor și a rezultatelor învățării pentru integrarea acestora în fișele disciplinelor și stabilirea unor metode de evaluare a acestora.

Cadrul legislativ
· Legea învățământului superior nr. 199/2023, cu modificările și completările ulterioare
· Hotărârea de guvern nr. 513/2025 pentru aprobarea formatului și conținutului Cadrului național al calificărilor
· Ordin nr. 6768/2023 al ministrului educației pentru aprobarea Metodologiei de acordare a creditelor transferabile în învățarea pe tot parcursul vieții. Modificat de Ordin nr. 4.623 din 6 iunie 2024
· Ordin nr. 6194/2024 al ministrului educației pentru aprobarea Metodologia pentru elaborarea și actualizarea calificărilor profesionale, din 23.08.2024
· Recomandarea Consiliului UE din 22 mai 2018 privind competențele-cheie pentru învățarea pe tot parcursul vieții (Text cu relevanță pentru SEE), (2018/C 189/01)
· Recomandarea Consiliului UE din 22 mai 2017 privind Cadrul european al calificărilor pentru învățarea pe tot parcursul vieții și de abrogare a Recomandării Parlamentului European și a Consiliului din 23 aprilie 2008 privind stabilirea Cadrului european al calificărilor pentru învățarea de-a lungul vieții (2017/C 189/03)

Prezentare competențe
Competența reprezintă capacitatea dovedită de a utiliza cunoștințe, aptitudini și abilități personale, sociale și/sau metodologice în situații de muncă sau de studiu și pentru dezvoltarea profesională și personală. Competența reprezintă capacitatea dovedită de a selecta, combina și utiliza adecvat cunoștințe, abilități și alte achiziții (valori și atitudini), în vederea rezolvării cu succes a unei anumite categorii de situații de muncă sau de învățare, precum și pentru dezvoltarea profesională sau personală în condiții de eficacitate și eficiență[footnoteRef:1]. [1:  „Recomandarea Parlamentului European si a Consiliului din 23 aprilie 2008 privind stabilirea Cadrului european al calificărilor pentru învățarea de-a lungul întregii vieți”, în Jurnalul Oficial al Uniunii Europene C 111 din 6.05.2008 (2008/C 111/01).] 

Tipuri de competențe[footnoteRef:2]: [2:  Legea învățământului superior nr. 199/2023, cu modificările și completările ulterioare; Ordin nr. 6194/2024] 

a) cheie, de bază sau generale, notate cu C1 - acele competențe de care au nevoie toți cetățenii pentru împlinirea și dezvoltarea personală, ocuparea unui loc de muncă, incluziunea socială, un stil de viață durabil, o viață de succes în cadrul unor societăți pașnice, o gestionare a vieții care ține seama de aspecte legate de sănătate și cetățenie activă. Acestea sunt dezvoltate în perspectiva învățării pe tot parcursul vieții, prin intermediul învățării formale, nonformale și informale, în toate contextele, inclusiv familie, școală, loc de muncă, vecinătate și alte comunități. Sunt comune pe nivel de calificare conform Cadrului național al calificărilor (CNC), și secțiune din Clasificarea activităților din economia națională (CAEN).
b) transversale, notate cu C2, care reprezintă achiziții valorice și atitudinale care depășesc un anumit domeniu/program de studiu și se exprimă prin următorii descriptori: autonomie și responsabilitate, interacțiune socială, dezvoltare personală și profesională. Acestea sunt comune pe fiecare grupă/subgrupă majoră și, de regulă, se preiau din Clasificarea europeană a aptitudinilor, competențelor, calificărilor și ocupațiilor (ISCO-08/COR), a se vedea [[footnoteRef:3],[footnoteRef:4]];  [3:  https://www.anc.edu.ro/rnc/competente-esco]  [4:  https://esco.ec.europa.eu/ro/classification/skill_main] 

c) profesionale:
1) fundamentale - comune la locul de muncă, notate cu C3.1; sunt specifice sarcinilor și activităților comune ocupațiilor din aceeași grupă minoră din ISCO-08/COR; exemplu: Grupă minoră (formată din 3 cifre, ex: 251 - Specialiști în baze de date și rețele de calculatoare)
2) de domeniu - tehnice generale, notate cu C3.2, sunt specifice sarcinilor și activităților comune ocupațiilor din aceeași grupă de bază din ISCO-08/COR; exemplu: Grupă de bază (formată din 4 cifre, ex: 3313 Specialiști în contabilitate și asimilați), a se vedea [3]. Competențele profesionale fundamentale sunt un ansamblu de cunoștințe și abilități care cuprind cunoștințele, care se exprimă prin următorii descriptori: cunoaștere, înțelegere și utilizare a limbajului specific, explicare și interpretare, iar abilitățile se exprimă prin următorii descriptori: aplicare, transfer și rezolvare de probleme, reflecție critică și constructivă, creativitate și inovare.

Exemplu: 3313 Specialiști în contabilitate și asimilați
Grupa C 1.1 Competențe cheie/educaționale/digitale 
1. Utilizează dispozitive și aplicații digitale pentru organizarea timpului și productivitate 
Grupa C 2.1 Competențe transversale/sociale/mediu/verzi 
2. Aplică prevederilor legale referitoare la sănătatea şi securitatea în muncă şi în domeniul situațiilor de urgență; 
3. Aplică normele de protecție a mediului; 
Grupa C 3.1 Competențe fundamentale profesionale 
9. Aplică normele standardelor etice și profesionale în domeniul contabilității 
10. Aplică protecția datelor cu caracter personal; 
11. Aplică reglementările și legislația contabilă în vigoare 
12. Transmite documente specifice 
13. Implementează procesele privind calitatea datelor 
Grupa C 3.2 Competențe de domeniu 
14. Utilizează instrumente digitale pentru calcul tabelar 
15. Efectuează calcule specifice 
16. Întocmește / completează documentele primare 
17. Utilizează noțiuni și principii contabile 


Rezultatele învățării
Rezultatele învățării înseamnă enunțuri care se referă la ceea ce cunoaște, înțelege și este capabil să facă un cursant la terminarea unui proces de învățare și care sunt definite sub formă de cunoștințe, aptitudini, responsabilitate și autonomie. 
Rezultatele învățării reprezintă setul de cunoștințe, abilități și competențe pe care o persoană le-a dobândit și este capabilă să le demonstreze după finalizarea procesului de învățare pe un anumit ciclu de școlarizare. Rezultatele învățării sunt ceea ce știe și poate valida/demonstra orice absolvent după finalizarea unui program/curs/disciplină.
Rezultatele învățării diferă de la un nivel de calificare la altul, chiar dacă denumirea este similară, prin ceea ce poate face absolventul când calificarea lui crește. De exemplu, matematica de nivel 6 (universitar) trebuie să aibă formulat un alt rezultat al învățării decât matematica de nivel 3 (liceu). Aici va trebui să apară diferența de nivel și să nu mai fie posibil ca în universități să se repete cunoștințe și deprinderi de liceu sau, similar, de la nivelul 6 (licență) la nivelul 7 (master). Diferențe sunt și între domenii, de exemplu, matematica de nivel 6 pentru ingineri diferă de matematica de nivel 6 pentru matematicieni sau fizicieni. 
Cunoștințele reprezintă rezultatul asimilării, prin învățare, a unor informații. Cunoștințele reprezintă ansamblul de fapte, principii, teorii și practici legate de un anumit domeniu de muncă sau de studiu. Cunoștințele reprezintă rezultatul asimilării de informații prin învățare. Cunoștințele sunt ansamblul de fapte, principii, teorii și practici legate de un anumit domeniu de muncă sau de studiu. În contextul Cadrului European al Calificărilor, cunoștințele sunt descrise ca fiind teoretice și/sau faptice, a se vedea [[footnoteRef:5]]. [5:  https://esco.ec.europa.eu/ro/classification/skill_main] 

Aptitudinea înseamnă capacitatea de a aplica și de a utiliza cunoștințe pentru a duce la îndeplinire sarcini și pentru a rezolva probleme. În Cadrul European al Calificărilor, aptitudinile sunt descrise ca fiind cognitive (implicând utilizarea gândirii logice, intuitive și creative) sau practice (implicând dexteritate manuală și utilizarea de metode, materiale, unelte și instrumente). Aptitudinea include anumite tipuri de structuri operatorii, de la deprinderi până la capacități de interpretare si rezolvare de probleme. Partea privind aptitudinile din cadrul ESCO face distincția între i) conceptele de aptitudine/competență și ii) conceptul de cunoștințe, indicând tipul de aptitudini. Cu toate acestea, nu se face nicio distincție între aptitudini și competențe, a se vedea [[footnoteRef:6]]. [6:  https://esco.ec.europa.eu/ro/classification/skill_main] 

	Responsabilitatea și autonomia reprezintă capacitatea cursantului de a aplica în mod autonom și responsabil cunoștințele și aptitudinile sale.


Metode de evaluarea a rezultatelor învățării

Un rezultat al învățării poate fi considerat verificat numai dacă sunt îndeplinite simultan următoarele condiții:
1. există un criteriu explicit de evaluare; 
2. criteriul utilizează același verb operațional sau unul echivalent; 
3. metoda de evaluare produce dovezi directe; 
4. nivelul cognitiv (Bloom) este același; 
5. performanța poate fi măsurată obiectiv. 
Dacă una dintre aceste condiții lipsește, rezultatul învățării este doar declarat, nu și evaluat în mod valid. Acesta este unul dintre principiile fundamentale ale alinierii constructive în proiectarea curriculară și a evaluării. 
Nivelul Bloom se referă la nivelul de complexitate cognitivă al unui rezultat al învățării. El provine din Benjamin Bloom și colaboratorii săi, care au elaborat în 1956 o taxonomie a obiectivelor educaționale, revizuită ulterior în 2001 de Lorin Anderson și David Krathwohl.
În versiunea actuală, taxonomia Bloom cuprinde șase niveluri cognitive, ordonate de la cele mai simple la cele mai complexe:
	Nivel
	Verb caracteristic
	Ce presupune

	1. A-și aminti
	enumeră, definește, identifică, recunoaște
	Reproducerea informațiilor.

	2. A înțelege
	explică, descrie, rezumă, interpretează
	Demonstrarea înțelegerii conceptelor.

	3. A aplica 
	utilizează, calculează, demonstrează, aplică
	Folosirea cunoștințelor în situații concrete.

	4. A analiza
	compară, diferențiază, clasifică, analizează
	Descompunerea unui fenomen și identificarea relațiilor dintre componente.

	5. A evalua 
	argumentează, apreciază, justifică, critică
	Emiterea unor judecăți bazate pe criterii.

	6. A crea 
	proiectează, elaborează, formulează, concepe
	Producerea unui produs, model sau soluții originale.



Rezultatele învățării trebuie formulate cu verbe specifice unui anumit nivel Bloom, iar evaluarea trebuie să verifice exact acel nivel.

	Rezultat al învățării
	Nivel Bloom
	Evaluare adecvată

	Studentul definește conceptele fundamentale.
	A-și aminti
	Test grilă, întrebări scurte.

	Studentul explică relația dintre două teorii.
	A înțelege
	Întrebări deschise, eseu scurt.

	Studentul aplică teoria într-un studiu de caz.
	A aplica 
	Studiu de caz, exercițiu practic.

	Studentul analizează un text literar.
	A analiza
	Analiză de text, comentariu.

	Studentul evaluează critic o metodologie.
	A evalua 
	Eseu argumentativ, recenzie critică.

	Studentul elaborează un proiect de cercetare.
	A crea 
	Proiect, lucrare de cercetare, portofoliu.






Legătura cu piața muncii

Legătura dintre aceste competențe și piața muncii este una structurală și funcțională, fiind evidențiată prin următoarele aspecte:
· Standardizarea prin clasificări ocupaționale: Competențele profesionale și transversale sunt corelate direct cu ISCO-08 și COR, asigurându-se că ceea ce se învață corespunde nevoilor reale ale angajatorilor din diverse grupe de ocupații.
· Rezultatele învățării ca instrument de validare: Acestea reprezintă ceea ce un absolvent știe și poate demonstra după finalizarea studiilor. Integrarea pe piața muncii depinde de capacitatea absolventului de a valida aceste rezultate sub formă de cunoștințe, aptitudini, responsabilitate și autonomie.
· Diferențierea pe niveluri de calificare: Sursele subliniază că rezultatele învățării trebuie să difere clar între nivelurile de școlarizare (de exemplu, între liceu și universitate), pentru a reflecta creșterea complexității sarcinilor pe care un absolvent le poate îndeplini pe piața muncii.
Întregul cadru prezentat are ca scop corelarea metodelor de evaluare cu realitatea economică pentru a facilita integrarea absolvenților pe piața muncii prin activități de consiliere și orientare profesională.

Rezultatele învățării pe nivele de calificare[footnoteRef:7] [7:  Hotărârea de guvern nr. 513/2025 pentru aprobarea formatului și conținutului Cadrului național al calificărilor] 


	Nivelul calificării
	Cunoștințe
	Aptitudini
	Responsabilitatea și autonomia

	Nivelul 6 
Licență
	Cunoștințe avansate într-un domeniu de muncă sau de studiu, care implică înțelegerea critică a teoriilor și principiilor
	Aptitudini avansate, care denotă control și inovare, necesare pentru a rezolva probleme complexe și imprevizibile într-un domeniu de muncă sau de studiu specializat
	Gestionarea de activități sau proiecte tehnice sau profesionale complexe, prin asumarea responsabilității pentru luarea deciziilor în situații de muncă sau de studiu imprevizibile
Asumarea responsabilității pentru gestionarea dezvoltării profesionale a indivizilor și a grupurilor

	Nivelul 7 Masterat 

	Cunoștințe foarte specializate, unele dintre ele situându-se în avangarda nivelului de cunoștințe dintr-un domeniu de muncă sau de studiu, ca bază a unei gândiri și/sau cercetări originale
Conștientizare critică a cunoștințelor dintr-un domeniu și a cunoștințelor aflate la granița dintre diferite domenii
	Aptitudini de specialitate pentru rezolvarea problemelor în materie de cercetare și/sau inovare, pentru dezvoltarea de noi cunoștințe și proceduri și pentru integrarea cunoștințelor din diferite domenii
	Gestionarea și transformarea situațiilor de muncă sau de studiu care sunt complexe, imprevizibile și necesită noi abordări strategice
Asumarea responsabilității pentru a contribui la cunoștințele și practicile profesionale și/sau pentru revizuirea performanței strategice a echipelor

	Nivelul 8
Doctorat 

	Cunoștințe la cel mai avansat nivel dintr-un domeniu de muncă sau de studiu sau aflate la granița dintre diferite domenii
	Aptitudinile și tehnicile cele mai avansate și specializate, inclusiv abilitatea de sinteză și evaluare, necesară pentru rezolvarea problemelor critice de cercetare și/sau inovare și pentru extinderea și redefinirea cunoștințelor sau a practicilor profesionale existente
	Demonstrarea unui nivel ridicat de autoritate, de inovare, de autonomie, de integritate științifică și profesională, precum și a unui angajament susținut pentru dezvoltarea de noi idei sau procese aflate în avangarda unor situații de muncă sau de studiu, inclusiv în materie de cercetare



Competențe cheie[footnoteRef:8] [8:  Document 32018H0604(01), Recomandarea Consiliului din 22 mai 2018 privind competențele-cheie pentru învățarea pe tot parcursul vieții https://eur-lex.europa.eu/legal-content/RO/ALL/?uri=CELEX:32018H0604(01)
] 


	Competențe
	Rezultatele învățării

	
	Cunoștințe
	Aptitudini
	Responsabilitatea și autonomia

	Competențe de alfabetizare
	· cunoștințe de vocabular, de gramatică funcțională și privind funcțiile limbajului;
· cunoașterea celor trei tipuri principale de interacțiune verbală;
· cunoașterea caracteristicilor diverselor stiluri și registre ale limbii;
	· a comunica atât oral, cât și în scris, într-o gamă largă de situații; 
· să monitorizeze și să își adapteze comunicarea la cerințele situației;
	· adoptarea unui dialog critic și constructiv, o apreciere a calităților estetice și un interes pentru interacțiunea cu alte persoane;
· conștientizare a impactului limbajului asupra celorlalți și necesitatea de a înțelege și utiliza limba într-un mod pozitiv și responsabil din punct de vedere social;

	Competențe multilingvistice
	· cunoștințe de vocabular și gramatică funcțională în diferite limbi;
· cunoașterea principalelor tipuri de interacțiune verbală și registre ale limbilor;
	· capacitatea de a înțelege mesajele verbale, de a iniția, susține și încheia conversații, de a citi, înțelege și redacta texte, cu niveluri diferite de aptitudini în diferite limbi, în funcție de necesitățile individuale;
	· aprecierea diversității culturale, interesul și curiozitatea cu privire la diferite limbi și comunicarea interculturală;
· respectarea profilului lingvistic individual al fiecărei persoane, inclusiv atât respectul față de limba maternă a persoanelor care aparțin minorităților și/sau provenite dintr-un context de migrațiune;
· aprecierea pentru limba oficială/limbile oficiale ale unei țări drept cadru comun pentru interacționare;

	Competențe în domeniul științei, tehnologiei, ingineriei și matematicii
	· Cunoștințele esențiale pentru știință, tehnologie și inginerie,  cuprind: 
· cunoașterea principiilor de bază ale naturii, concepte științifice, teorii, principii și metode fundamentale, tehnologii, produse și procese tehnologice;
· înțelegerea impactului științei, tehnologiei, ingineriei și activităților umane în general asupra naturii;
· înțelegerea progresului, limitărilor și riscurilor teoriilor, aplicațiilor și tehnologiilor științifice în societate în general (în legătură cu procesul de luare a deciziilor, valorile morale, cultura etc.);
	· înțelegerea științei drept un proces de investigare prin metodologii specifice, inclusiv prin observare și prin experimente controlate;
· capacitatea de a utiliza logica și gândirea rațională pentru a verifica o ipoteză; 
· capacitatea de a renunța la propriile convingeri atunci când acestea sunt în contradicție cu constatări experimentale noi;
· capacitatea de a utiliza și gestiona instrumente și mașini tehnologice, precum și date științifice, pentru a îndeplini un obiectiv sau pentru a ajunge la o concluzie sau pentru a lua decizii pe baza unor dovezi;
· să recunoască caracteristicile esențiale ale investigației științifice și să dețină capacitatea de a comunica concluziile și motivele care au condus la acestea;
	· analiză critică și curiozitate, o preocupare pentru aspectele etice și susținerea atât a siguranței, cât și a durabilității mediului, în special referitor la progresele științifice și tehnologice în ceea ce privește interesul propriu, familial, al comunității și interesul mondial;

	
	· Cunoștințele necesare în domeniul matematicii includ: 
· cunoștințe temeinice privind numerele, măsurile și structurile, operațiunile de bază și prezentările matematice de bază, 
· înțelegerea termenilor și conceptelor matematice, precum și o sensibilizare față de întrebările la care matematica poate oferi răspunsuri;
	· a aplica principiile și procesele matematice de bază în contexte de zi cu zi, acasă și la muncă (de exemplu, aptitudini financiare), și să urmărească și să evalueze înșiruiri de argumente;
· să fie în măsură să utilizeze raționamentul matematic, să înțeleagă dovezile matematice, să comunice în limbaj matematic și să utilizeze instrumente ajutătoare corespunzătoare, inclusiv date statistice și grafice;
· să înțeleagă aspectele matematice ale digitalizării;
	· respectarea adevărului și dorința de a căuta raționamente și de a verifica valabilitatea acestora;

	Competențe digitale
	· să înțeleagă modul în care tehnologiile digitale pot sprijini comunicarea, creativitatea și inovarea și să fie conștienți de posibilitățile, limitările, efectele și riscurile acestora;
· să înțeleagă principiile generale, mecanismele și logica care stau la baza tehnologiilor digitale aflate în plină evoluție;
· să cunoască funcția și utilizarea de bază a diferitelor dispozitive, programe informatice și rețele;
· să aibă o abordare critică a valabilității, fiabilității și impactului informațiilor și datelor puse la dispoziție prin mijloace digitale;
· cunoască principiile etice și juridice implicate în ceea ce privește utilizarea tehnologiilor digitale;
	· a utiliza tehnologiile digitale pentru a-și susține cetățenia activă și incluziunea socială, colaborarea cu ceilalți;
· creativitatea în vederea realizării obiectivelor personale, sociale sau comerciale;
· capacitatea de a utiliza, accesa, filtra, evalua, crea, programa și împărtăși conținuturi digitale; 
· a gestiona și proteja informațiile, conținutul, datele și identitățile digitale, precum;
· a recunoaște și a utiliza efectiv softuri, dispozitive, inteligență artificială sau roboți;
	· atitudine reflexivă și critică, dar care manifestă în același timp curiozitate, este deschisă și orientată spre viitor în ceea ce privește evoluția acestora;
· abordare etică, sigură și responsabilă a modului de utilizare a acestor instrumente;

	Competențe personale, sociale și de a învăța să înveți
	· înțelegerea codurilor de conduită și a normelor de comunicare acceptate în general de diferite societăți și medii;
· cunoștințe privind elementele constitutive ale unui corp sănătos, ale unei minți sănătoase și ale unui stil de viață sănătos;
· cunoaștere a strategiilor de învățare preferate, cunoașterea nevoilor de dezvoltare a competențelor și a diferitelor modalități de a-și dezvolta competențele;
· căutarea oportunităților și orientărilor privind educația, formarea și de carieră sau a măsurilor de sprijin disponibile;
	· capacitatea de a identifica propriile capacități și interese, capacitatea de abordare a situațiilor complexe, de a gândi în mod critic și de a lua decizii;
· capacitatea de a învăța și de a lucra atât în colaborare, cât și în mod individual;
· capacitatea de a-și organiza procesul de învățare și de a persevera, de a evalua și de a face schimb de cunoștințe, 
· capacitatea de a obține sprijin atunci când este necesar;
· capacitatea de a gestiona în mod eficient propria carieră și interacțiunile sociale; 
· capacitatea de a comunica în mod constructiv în medii diferite;
· capacitatea de a colabora în echipe și de a negocia; 
· manifestarea toleranței, exprimarea și înțelegerea unor puncte de vedere diferite; 
· capacitatea de a obține încredere și de a empatiza;
	· atitudine pozitivă față de propria bunăstare personală, socială și fizică și pe învățarea pe tot parcursul vieții;
· atitudine de colaborare, asertivitate și integritate;
· respectul față de diversitatea celorlalți și față de nevoile lor și disponibilitatea de depăși prejudecățile și de a ajunge la un compromis;
· capacitatea de a identifica și stabili obiective, de a se motiva;
· capacitatea de a dezvolta reziliența și încrederea pentru a desfășura și a reuși în procesul de învățare pe tot parcursul vieții;
· atitudine de soluționare a problemelor sprijină atât procesul de învățare;
· capacitatea individuală de a aborda obstacolele și schimbările;
· a aplica experiențele anterioare de învățare și de viață și curiozitatea de a căuta oportunități de învățare și de dezvoltare în diverse situații din viață;

	Competențe cetățenești
	· cunoașterea conceptelor și fenomenelor de bază cu privire la indivizi, grupuri, organizații de muncă, societate, economie și cultură;
· înțelegerea valorilor comune europene;
· cunoștințe despre evenimentele contemporane; 
· înțelegerea critică a principalelor evoluții ale istoriei naționale, europene și a lumii;
· cunoaștere a obiectivelor, valorilor și politicilor mișcărilor sociale și politice; cunoașterea sistemelor durabile, în special a schimbărilor climatice și demografice la nivel mondial și a cauzelor care stau la baza acestora;
· cunoștințele despre integrarea europeană;
· conștientizarea diversității și identității culturale în Europa și în lume;
· înțelegerea dimensiunilor multiculturale și socioeconomice ale societăților europene și a modului în care identitatea culturală națională contribuie la identitatea europeană;
	· capacitatea de a se implica în mod eficace împreună cu ceilalți cetățeni în interes comun sau public, inclusiv în ceea ce privește dezvoltarea durabilă a societății;
· gândirea critică și aptitudini integrate de soluționare a problemelor, 
· capacitatea de a dezvolta argumente și participarea constructivă la activitățile comunității și la procesele decizionale de la toate nivelurile, de la nivel local și național până la nivel european și internațional;
· capacitatea de a accesa atât formele tradiționale, cât și noile forme ale mass-mediei,  de a interacționa cu ele, de a avea o înțelegere critică a acestora și de a înțelege rolul și funcțiile mass-mediei în societățile democratice;
	· respectarea drepturilor omului ca bază a democrației reprezintă fundamentul unei atitudini responsabile și constructive; 
· participarea constructivă ce implică disponibilitatea de a participa la procesul decizional democratic de la toate nivelurile, precum și la activitățile civice;
· sprijinirea diversității sociale și culturale, a egalității de gen și a coeziunii sociale, a stilurilor de viață durabile, promovarea culturii păcii și nonviolenței; 
· disponibilitatea de a respecta viața privată a altor persoane și de a-și asuma responsabilitatea pentru mediu;
· interesul față de evoluțiile politice și socioeconomice, științele umaniste și comunicarea interculturală;
· depășirea prejudecățile, pentru a se ajunge la un compromis atunci când este necesar și pentru a se asigura justiția socială și de echitatea;

	Competențe antreprenoriale
	· cunoașterea diferitelor contexte și oportunități pentru punerea ideilor în practică în activitățile personale, sociale și profesionale și înțelegerea modului în care acestea pot să apară;
· să cunoască și să înțeleagă abordările privind planificarea și gestionarea proiectelor, care includ atât procesele, cât și resursele; 
· cunoștințe de economie și să înțeleagă oportunitățile și provocările sociale și economice cu care se confruntă un angajator, organizație sau societate;
· să cunoască principiile etice și provocările legate de dezvoltarea durabilă și să își cunoască propriile puncte forte și puncte slabe,
	· creativitate, care include imaginația, gândirea strategică, soluționarea problemelor, reflecția critică și constructivă în cadrul proceselor creative și al inovării;
· capacitatea de a lucra atât independent, cât și în echipă, pentru a mobiliza resurse (persoane și materiale) și pentru a susține activitatea;
· capacitatea de a lua decizii financiare referitoare la cost și valoare;
· capacitatea de a comunica eficient și de a negocia cu alte persoane, abordarea nesiguranței, ambiguității și a riscului în procesul de luare a deciziilor în cunoștință de cauză;
	· capacitatea de inițiativă și autocontrol;
· capacitatea de anticipare și de evaluare prospectivă, curaj și perseverență în atingerea obiectivelor;  
· dorința de a motiva alte persoane și de a pune în valoare ideile acestora, empatia, grija față de alte persoane și în general; 
· acceptarea abordărilor etice de asumare a responsabilității pe parcursul întregului proces.

	Competențe de sensibilizare și expresie culturală
	· cunoașterea culturilor și modurilor de exprimare locale, naționale, regionale, europene și mondiale, inclusiv limbile, patrimoniul și tradițiile acestora, 
· cunoașterea produselor culturale și o înțelegere a modului în care aceste exprimări pot influența opiniile individuale și reciproc;
· înțelegerea diferitelor moduri de comunicare a ideilor între creator, participant și audiență în texte scrise, tipărite și digitale, teatru, film, dans, jocuri, artă și design, muzică, ritualuri și arhitectură, precum și în forme hibride;
· înțelegere a propriei identități aflate în evoluție și a patrimoniului cultural, într-o lume a diversității culturale, precum și a modului în care artele și alte forme culturale pot fi o modalitate de a vizualiza și de a modela lumea;
	· capacitatea de a exprima și interpreta cu empatie idei figurative și abstracte, experiențe și emoții; capacitatea de a face acest lucru într-o serie de alte forme artistice și culturale;
· abilitatea de a identifica și concretiza oportunități în interes personal, social sau comercial prin intermediul artelor și a altor forme culturale;
· capacitatea de a se angaja în procese creative, atât ca individ, cât și în cadrul colectivității;
	· respectul față de diversitatea expresiilor culturale, împreună cu o abordare etică și responsabilă a proprietății intelectuale și culturale;
· curiozitatea față de lumea înconjurătoare, o atitudine deschisă de imaginare a noi posibilități și dorința de a participa la experiențe culturale;





Verificarea fișelor disciplinelor

În evaluarea programelor de studii, se urmărește nu doar existența rezultatelor învățării, ci și coerența dintre rezultatele învățării, conținuturile disciplinei, metodele de predare și modalitățile de evaluare. Taxonomia Bloom este unul dintre instrumentele cele mai utilizate pentru a verifica această coerență și pentru a demonstra că evaluarea măsoară într-adevăr competențele și rezultatele declarate.
Când analizați fișele de discipline, verificați următoarele principii de bază: 
1. Principiul escaladării nivelului. 
· Regula: Cererea cognitivă a evaluării trebuie să corespundă sau să depășească cererea cognitivă a rezultatului învățării. 
· Cum se verifică: Identificați principalele verbe de acțiune din ambele coloane. Dacă rezultatele învățării le cer elevilor să „Evalueze” (Nivelul 5 al Bloom), dar criteriile de evaluare le cer doar să „Identifice” (Nivelul 1 al Bloom) sau să „Explice” (Nivelul 2 al Bloom), fișa nu respectă cerințele. 
2. Obiective cognitive ale nivelurilor de calificare 6 și 7. Asigurați-vă că verbele se potrivesc corect cu Cadrul european al calificărilor (CEC) / Cadrul național al calificărilor (CNC): 
· Nivelul 6 (licență): Verbele ar trebui să vizeze, de obicei, nivelurile 3-5 ale taxonomiei Bloom (Aplicare, Analiză și Evaluare). Studenții ar trebui să gestioneze activități tehnice sau profesionale complexe și să își asume responsabilitatea pentru luarea deciziilor. Verbe țintă: a diferenția, a analiza, a implementa, a evalua, a executa, a rezolva, a evalua. 
· Nivelul 7 (Masterat): Verbele ar trebui să prezinte în mare măsură nivelurile 5 și 6 ale lui Bloom (Evaluare și Creare). Studenții trebuie să demonstreze autonomie la nivel înalt, originalitate în dezvoltarea ideilor și conștientizare critică. Verbe țintă: A sintetiza, a proiecta, a formula, a critica, a integra, a inova, a gestiona, a transforma. 
3. Lanțul de aliniere constructivă. 
Pentru fiecare rând, efectuați o verificare care să aibă în vedere: Rezultatul învățării (Ce ar trebui să știe/să facă) ➡️ Conținut (Cunoștințele furnizate) ➡️ Metodă (Cum le practică) ➡️ Evaluare (Cum o demonstrează). Un principiu esențial este că nivelul evaluării trebuie să fie cel puțin egal cu nivelul rezultatului învățării.
Exemplu de nepotrivire: Dacă obiectivul de învățare este o abilitate („Proiectează un prototip de software”), dar conținutul este pur teoretic, metoda de predare este exclusiv prelegerea, iar evaluarea este un test cu variante multiple de răspuns, lipsește alinierea. Metoda de evaluare trebuie să fie un proiect sau un examen practic de laborator.



Universitatea ”Ștefan cel Mare” din Suceava

Grilă de evaluare

Facultatea ________________________
Programul de studii ________________
Disciplina ________________________

	Nr.
crt.
	Element verificat
	Da
	Parțial
	Nu
	Observații

	1. 
	Rezultatele învățării sunt formulate clar și măsurabil.
	
	
	
	

	2. 
	Fiecare rezultat al învățării este asociat unei competențe din calificare.
	
	
	
	

	3. 
	Rezultatul este formulat printr-un verb observabil și măsurabil?
	
	
	
	

	4. 
	Pentru fiecare rezultat există cel puțin un criteriu explicit de evaluare?
	
	
	
	

	5. 
	Criteriile de evaluare măsoară direct rezultatul învățării.
	
	
	
	

	6. 
	Metodele de evaluare sunt adecvate naturii competențelor.
	
	
	
	

	7. 
	Metoda aleasă (examen, proiect, portofoliu, prezentare etc.) poate demonstra atingerea rezultatului?
	
	
	
	

	8. 
	Instrumentele de evaluare permit colectarea dovezilor necesare.
	
	
	
	

	9. 
	Sunt evaluate atât cunoștințele, cât și abilitățile și responsabilitatea/autonomia.
	
	
	
	

	10. 
	Se poate identifica ușor ce criteriu verifică fiecare rezultat al învățării?
	
	
	
	

	11. 
	Toate rezultatele învățării sunt acoperite prin evaluare.
	
	
	
	

	12. 
	Există criterii obiective și transparente de apreciere.
	
	
	
	



Concluzii
· Gradul general de concordanță: □ Ridicat; □ Mediu; □ Redus 
· Aspecte identificate pentru îmbunătățire: 
· ______________________________________ 
· ______________________________________ 
· ______________________________________

Data: 

	Întocmit
	Grad didactic, nume, prenume
	Semnătura

	
	
	






Utilizarea instrumentelor de IA pentru stabilirea criteriilor de evaluare aplicabile pentru rezultatelor învățării

Competențe digitale
Chat GPT
	Rezultatele învățării
	Criteriu de evaluare
	Metode de evaluare recomandate

	Cunoștințe esențiale
	Demonstrează înțelegerea tehnologiilor digitale și a aplicațiilor acestora
	Examen scris sau teste pentru a evalua înțelegerea conceptuală.
Sarcini practice de laborator.
Evaluare bazată pe proiecte.
Portofoliu digital.
Raport reflexiv.
Evaluare inter pares și autoevaluare.

	
	Înțelege principiile, mecanismele și funcțiile tehnologiilor digitale
	

	
	Evaluează critic informațiile digitale
	

	
	Înțelege implicațiile legale, etice și societale
	

	Aptitudini
	Utilizează eficient tehnologiile digitale
	

	
	Gestionarea informațiilor și a datelor
	

	
	Crearea de conținut digital
	

	
	Programare sau gândire computațională
	

	
	Colaborare și comunicare digitală
	

	
	Securitate digitală și gestionarea identității
	

	
	Utilizarea responsabilă a tehnologiilor emergente
	

	Responsabilitatea și autonomia
	Utilizarea critică și reflexivă a tehnologiei
	

	
	Comportament etic și responsabil
	

	
	Deschidere către inovație și învățare pe tot parcursul vieții
	

	
	Implicare digitală sigură și responsabilă
	



Claude Opus
	Rezultatele învățării
	Criteriu de evaluare

	Cunoștințe esențiale
	Înțelegerea rolului tehnologiilor digitale

	
	Principii și mecanisme ale tehnologiilor digitale

	
	Evaluarea critică a informațiilor digitale

	
	Principii legale și etice

	Aptitudini
	Utilizarea tehnologiilor pentru cetățenie activă și incluziune socială

	
	Accesarea, filtrarea și evaluarea conținutului digital

	
	Crearea și programarea conținutului digital

	
	Gestionarea și protecția datelor și identităților digitale

	
	Interacțiunea cu software, dispozitive, AI și roboți

	Responsabilitatea și autonomia
	Atitudine reflexivă și critică

	
	Curiozitate, deschidere și orientare spre viitor

	
	Abordare etică, sigură și responsabilă







Gemeni AI
	Rezultatele învățării
	Criteriu de evaluare
	Metode de evaluare recomandate

	Cunoștințe esențiale
	Demonstrează cunoștințe despre modul în care tehnologiile digitale facilitează comunicarea, creativitatea și inovația.
	Examene sau chestionare scrise
Studii de caz
Lucrări de cercetare 

	
	Identifică oportunitățile, limitele, efectele și riscurile asociate cu tehnologiile digitale.
	

	
	Explică principiile generale, mecanismele și logica tehnologiilor digitale în evoluție.
	

	
	Descrie funcțiile și utilizările diferitelor dispozitive, software și rețele.
	

	
	Evaluează validitatea, fiabilitatea și impactul informațiilor și datelor obținute digital.
	

	
	Recunoaște principiile juridice și etice implicate în utilizarea tehnologiilor digitale.
	

	Aptitudini
	Utilizează tehnologiile digitale pentru cetățenie activă și incluziune socială.
	Evaluări practice (de exemplu, crearea de conținut digital, sarcini de programare)
Proiecte de grup
Portofolii

	
	Colaborează eficient cu colegii prin intermediul platformelor digitale.
	

	
	Demonstrează capacitatea de a accesa, filtra, evalua, crea, programa și partaja conținut digital.
	

	
	Gestionează și protejează informațiile personale, conținutul, datele și identitățile digitale.
	

	
	Recunoaște și interacționează eficient cu diverse programe software, dispozitive, inteligență artificială și roboți.
	

	Responsabilitatea și autonomia
	Se implică în tehnologiile digitale într-o manieră reflexivă și critică.
	Eseuri sau jurnale reflexive Discuții sau prezentări de grup
Autoevaluarea

	
	Demonstrează curiozitate și o abordare deschisă față de evoluția tehnologiei.
	

	
	Practică utilizarea etică, sigură și responsabilă a instrumentelor digitale.
	

	
	Susține cetățenia digitală responsabilă și promovează conștientizarea drepturilor și responsabilităților digitale.
	






Competențe antreprenoriale
Chat GPT
	Rezultatele învățării
	Criteriu de evaluare
	Metode de evaluare recomandate

	Cunoștințe esențiale
	Explică concepte, contexte și oportunități antreprenoriale.
	Plan de afaceri sau propunere de proiect
Proiect de inovare sau antreprenoriat social
Portofoliu de management de proiect
Analiza studiului de caz
Prezentare în fața unui panel
Proiect antreprenorial bazat pe echipă
Analiza fezabilității financiare
Jurnal reflexiv sau portofoliu de învățare
Evaluare inter pares și autoevaluare
Susținere orală sau susținere orală

	
	Demonstrează înțelegerea planificării și managementului proiectelor.
	

	
	Aplică principii economice în luarea deciziilor antreprenoriale.
	

	
	Demonstrează înțelegerea sustenabilității și a antreprenoriatului etic.
	

	
	Demonstrează conștientizare de sine.
	

	Aptitudini
	Generează idei inovatoare și fezabile.
	

	
	Rezolvă probleme strategic.
	

	
	Aplică abilități de management de proiect.
	

	
	Mobilizează și gestionează resursele.
	

	
	Demonstrează cunoștințe financiare.
	

	
	Colaborează eficient.
	

	
	Comunică și negociază eficient.
	

	
	Ia decizii informate în condiții de incertitudine.
	

	
	Reflectă critic asupra proceselor antreprenoriale.
	

	Responsabilitatea și autonomia
	Demonstrează inițiativă și proactivitate.
	

	
	Manifestă perseverență și reziliență.
	

	
	Demonstrează leadership responsabil.
	

	
	Valorizează perspective diverse.
	

	
	Demonstrează empatie și responsabilitate socială.
	

	
	Acționează etic.
	

	
	Demonstrează încredere și capacitate de acțiune.
	



Competențe în domeniul științei, tehnologiei, ingineriei 
Chat GPT
	Rezultatele învățării
	Criteriu de evaluare
	Metode de evaluare recomandate

	Cunoștințe esențiale
	Demonstrează înțelegerea conceptelor, teoriilor, principiilor și metodelor științifice.
	Examen scris care evaluează înțelegerea conceptuală.
Experimente de laborator și investigații practice.
Proiecte de inginerie sau design tehnologic.
Analize de studii de caz c.
Lucrări de analiză a datelor.
Rapoarte de cercetare.
Prezentări orale sau postere științifice.
Jurnale reflexive.
Proiecte de grupe.


	
	Explică procesele și produsele tehnologice și inginerești.
	

	
	Evaluează impactul societal, de mediu și etic al științei și tehnologiei.
	

	Aptitudini
	Aplică cercetarea științifică folosind metodologii adecvate.
	

	
	Folosește raționament logic și dovezi pentru a testa ipoteze.
	

	
	Folosește eficient instrumente tehnologice, date științifice și tehnici inginerești.
	

	
	Comunică clar raționamentul și concluziile științifice.
	

	Responsabilitatea și autonomia
	Demonstrează curiozitate și apreciere critică a cunoștințelor științifice.
	

	
	Demonstrează responsabilitate etică și integritate în munca științifică.
	

	
	Promovează siguranța și sustenabilitatea mediului.
	

	
	Demonstrează deschidere către noi dovezi și învățare continuă.
	



Competențe multilingvistice
Chat GPT
	Rezultatele învățării
	Criteriu de evaluare
	Metode de evaluare recomandate

	Cunoștințe esențiale
	Demonstrează cunoștințe de vocabular și gramatică funcțională într-una sau mai multe limbi străine.
	Teme scrise și eseuri multilingve.
Prezentări și discuții orale.
Sarcini de înțelegere a ascultării.
Evaluări ale înțelegerii textelor citite.
Jocuri de rol și activități de comunicare interculturală.
Portofolii digitale pentru învățarea limbilor străine.
Jurnale reflexive 
Evaluare inter pares și autoevaluare

	
	Demonstrează conștientizarea tipurilor de interacțiune verbală și a registrelor lingvistice.
	

	
	Demonstrează înțelegerea convențiilor sociale și a variabilității culturale în utilizarea limbii.
	

	Aptitudini
	Înțelege mesajele orale în diferite contexte comunicative.
	

	
	Inițiază, menține și încheie conversații eficient.
	

	
	Citește, înțelege și produce texte scrise.
	

	
	Utilizează eficient resursele de învățare a limbilor străine și instrumentele digitale.
	

	Responsabilitatea și autonomia
	Apreciază diversitatea lingvistică și culturală.
	

	
	Demonstrează respect pentru profilurile lingvistice individuale și comunitățile multilingve.
	

	
	Demonstrează disponibilitate pentru învățarea limbilor străine pe tot parcursul vieții.
	




Exemplu de prompt:
Establishes university-level evaluation criteria and evidence for assessment for ________ competence. When establishing the criteria, the following learning outcomes will be taken into account: Essential knowledge, Skills, and Responsibility and autonomy (Attitudes) related to this competence.

